ИРГЭНИЙ ХЭРЭГ ШҮҮХЭД ХЯНАН ШИЙДВЭРЛЭХ ТУХАЙ ХУУЛЬД НЭМЭЛТ ӨӨРЧЛӨЛТ ОРУУЛАХ
ТУХАЙ ХУУЛИЙН ТӨСӨЛД ОЛОН НИЙТЭЭС ИРҮҮЛСЭН САНАЛЫН ТОВЬЁОГ
	№
	Санал ирүүлсэн
	Саналын утга
	Тусгасан эсэх
	Саналыг тусгасан байдал

	1. 
	Скайтел ХХК

2026.03.09 
26/2694

	1.“20.1.4 энэ хуулийн 757.1 заасан үндэслэл тогтоогдсон бол” гэснийг хасах саналтай.

Шүүх хэрэг үүсгэхээсээ өмнө харьяалал, үндэслэлийг (757.1) бүрэн тогтоох ёстой бөгөөд ажиллагаа эхэлсний дараа хэргийг өөр шүүхэд шилжүүлэх нь оролцогчдын эрхийг дордуулж, хугацаа алдуулж байна. 

Ердийн шүүхэд хэрэг хянан шийдвэрлэх явцад нэхэмжлэлийн үнийн дүн буурч, тусгай журмын босгонд (13.2 саяас доош) хүрсэн тохиолдолд хэргийг хэрэгсэхгүй болгож, тусгай ажиллагааны шүүхэд харьяалуулахаар шийдвэрлэж буй практик нь иргэдэд ихээхэн чирэгдэлтэй байна. 

Иймд ердийн шүүх нэгэнт хэрэг үүсгэсэн бол үнийн дүн багассан эсэхээс үл хамааран тухайн маргааныг ердийн шүүх өөрөө эцэслэн шийдвэрлэдэг байхаар зохицуулах нь зүйтэй гэж үзэж байна.
	Саналыг тусгах шаардлагагүй болно. 
	Хэргийг харьяалал зөрчсөн бол одоогоор хэрэгсэхгүй болгож, дахин шүүхдэхэд хүргэж байгааг засч, харьяаллын дагуу өөр шүүхэд шилжүүлэх зохицуулалтыг бий болгосон. 

Түүнчлэн дагаж мөрдөх журмын тухай хуулийн төслөөр өмнө үүсгэсэн хэрэг, хүлээн авсан нэхэмжлэлд шинээр тогтоосон тогтмол үнийн дүн хамаарахгүй байхаар тусгасан. 

	2. 
	
	2.“751.1.5. үндсэн үүргийн гүйцэтгэлийг барьцааны зүйлээс хангуулах.” гэх зохицуулалтыг дэмжихгүй. Өмнөх зохицуулалтыг хэвээр үлдээх саналтай байна. 

Хуулийн 751.2.2.энэ хуулийн 751.1.1-д зааснаар гэрээний үүргийн гүйцэтгэлийг барьцааны зүйлээс хангуулах нэхэмжлэлийг үнийн дүнгээс үл хамаарах шүүх тусгайлсан журмаар хянан шийдвэрлэх нь зөв. Хэргийн ачаалалтай холбон тайлбарлаж, тухайн процессыг ердийн буюу удааширсан процессын дагуу шийдвэрлэх нь хэргийн оролцогчийн эрх зүйн байдлыг дордуулсан зохицуулалт болсон.
	Саналыг тусгасан болно.
	

	3. 
	
	3.5/754 дүгээр зүйлийн 754.6 дахь хэсэг: 754.6-д Финтек зээлийн бүтээгдэхүүний талаарх нэхэмжлэлийн хувьд ялгаж байгаа нь учир дутагдалтай. Тусгайлсан журмаар шийдвэрлүүлэхээр харьяалуулсан бүхий л маргааны хувьд зарлан мэдэгдэх дээрх хувилбарыг хэрэгжүүлэх боломжтой байдлаар хуульчлах саналтай.
	Саналыг тусгасан болно.
	Хуулийн төслөөс Финтек зээлийн гэрээтэй холбоотой тусгайлсан зохицуулалтыг хассан болно.

	4. 
	
	4.3 дугаар зүйл.Иргэний хэрэг шүүхэд хянан шийдвэрлэх тухай хуулийн 751 дүгээр зүйлийн 751.1 дэх хэсгийн “Нэг сарын хөдөлмөрийн хөлсний доод хэмжээг 20 дахин нэмэгдүүлснээс” гэснийг “Арван таван сая найман зуун дөчин мянган төгрөгөөс” гэж заасныг дэмжихгүй. Өмнөх зохицуулалтыг хэвээр үлдээх.

Хуулийн төсөлд 15,840,000 гэдгийг хэрхэн тооцоолсон нь тодорхойгүй байна. Гадаад орнуудын жишигт нийцүүлсэн гэж байх боловч Европын холбоо, Англи, Япон, Солонгос, ХБНГУ гэсэн өндөр хөгжилтэй орнуудын жишээ татсан буюу Монгол улсаас нийгэм, эдийн засгийн өсөлт, хүн амаараа эрс ялгаатай. Уг үнийн дүн 2 жилийн дараах инфляцын түвшин, ДНБ-н өсөлттэй энэ дүн хэрхэн уялдах нь тодорхойгүй. Мөн үнийн дүнг 15,840,000 болгосноор шүүхийн ачаалал хэрхэн буурах талаар судалгаа байхгүй, иймд хөдөлмөрийн хөлсний доод хэмжээтэй уялдуулах нь уян хатан гэж үзэж байна.
	Саналыг тусгаагүй болно.
	Хуулийн төслийн үзэл баримтлалтай нийцэхгүй байх тул саналыг тусгаагүй болно.

	5. 
	
	5.757 дугаар зүйлийн 757.3 дахь хэсгийн “байна.” гэснийг “байх боловч шилжүүлсэн хэргийг  хүлээн авсан шүүх шаардлагатай гэж үзвэл товыг өөрчлөн тогтоож болно. Тов өөрчилсөн шүүгчийн захирамжид гомдол гаргахгүй” гэснийг дэмжихгүй. Өмнөх зохицуулалтыг хэвээр үлдээх.

Шүүхээс нэгэнт тогтоосон товыг дахин шүүгч өөрийн үзэмжээр өөрчлөн тогтоох эрхтэй байх шаардлагагүй.
	Саналыг тусгаагүй болно.
	Саналын үндэслэл тодорхой бус гэх шалтгаанаар тусгаагүй болно.

	6. 
	
	6.5 дугаар зүйл. “Иргэний хэрэг шүүхэд хянан шийдвэрлэх тухай хуулийн 751 дүгээр зүйлийн 751.1.3, 751.2.2 дахь заалт, 757 дугаар зүйлийн 757.2 дахь хэсгийг тус тус хүчингүй болсонд тооцсугай.” гэснийг дэмжихгүй. 

Хуулийн 751 дүгээр зүйлийн 751.1.3 дахь хэсэгт “Хөдөлмөрийн гэрээний дагуу цалин хөлс гаргуулах” нэхэмжлэлийг тусгайлсан журмаар шуурхай шийдвэрлэх нь ААН болон иргэний хөдөлмөрлөх эрхийг хангахад чухал ач холбогдол зохицуулалт, тухайн маргаан удаашрах нь хэргийн оролцогч талуудын хэн алинд хохиролтой.
	Саналыг тусгаагүй болно.
	Хуулийн төслийн үзэл баримтлалтай нийцэхгүй байх тул саналыг тусгаагүй болно. Тодруулбал, хөдөлмөрийн гэрээний дагуу цалин хөлс гаргуулах маргаан нь тусгайлсан журмаар хянан шийдвэрлэх ажиллагааны онцлогт нийцэхгүй байх тул хялбар ажиллагааны шүүхийн хэргийн харьяаллаас хасах нь зүйтэй байна. Мөн Иргэний хэрэг шүүхэд хянан шийдвэрлэх тухай хуулийн 751.2.2 гэсэн заалтыг 751.1 дотор 751,1.5 гэж дугаарлан нэмсэн. 

	7. 
	
	7.Бусдын эд хөрөнгө, эрүүл мэндэд гэм хор учруулсны улмаас мөнгөн хөрөнгө гаргуулах нэхэмжлэлийн үнийн дүн “Нэг сарын хөдөлмөрийн хөлсний доод хэмжээг 20 дахин нэмэгдүүлснээс доош” тохиолдолд тусгай ажиллагааны шүүх шийдвэрлэж байх нь зөв. Харин шинжээчийн дүгнэлт гаргуулах тохиолдолд хэрэг хянан шийдвэрлэх ажиллагааг түдгэлзүүлэх байдлаар шийдвэрлэх саналтай байна. 
	Саналыг тусгасан. 
	

	8. 
	“Монголын санхүүгийн технологийн холбоо” ГҮТББ

2026.03.25 
26/09
	1.Хуулийн төслийн 754.6 дугаар зүйлд Финтек зээл гэх ойлголтыг хууль хэрэглээний хувьд тодорхой болгох саналтай байна. Финтек нь технологийн шийдлээр санхүүгийн үйлчилгээг үзүүлэх ойлголт бөгөөд тодорхойлсон хэм хэмжээний акт байхгүй тул хууль хэрэглээний хувьд тодорхой бус байна. 
	Саналыг тусгасан болно.
	Хуулийн төслөөс Финтек зээлийн гэрээтэй холбоотой тусгайлсан зохицуулалтыг хассан болно.

	9. 
	
	2.Тус зүйлд тусгайлсан журмаар хэрэг хянан шийдвэрлэх ажиллагааг хөдөлмөрийн хөлсний доод хэмжээгээр тодорхойлон тухайлсан журам тогтоосон хэдий ч үүн дотроо финтек зээлийн процесс гэж дахин журам тогтоож байгаа нь үндэслэлгүй байна. Энэ талаар хуулийн үзэл баримтлалд тусгаагүй байсан. 
	Саналыг тусгасан болно.
	Хуулийн төслөөс Финтек зээлийн гэрээтэй холбоотой тусгайлсан зохицуулалтыг хассан болно.

	10. 
	
	3.Хуулийн төслийн 20.10 дугаар зүйл нь ИХШХШтХ-аар зохицуулах агуулга байгаа бөгөөд агуулгын хувьд мөн хууль зүйн үндэслэлгүй байх тул хасах саналтай байна. 
	Саналыг хэсэгчлэн тусгасан.
	Дагалдуулан боловсруулсан Банк, эрх бүхий хуулийн этгээдийн мөнгөн хадгаламж, Мөнгөн хөрөнгийн шилжүүлэг, зээлийн үйл ажиллагааны тухай хуульд нэмэлт оруулах тухай хуулийн төслийн 1 дүгээр зүйлд заасан 20.10 дэх хэсгийг  “Харин “20.10.Зээлдүүлэгч нь цахим хэлбэрээр байгуулах зээлийн гэрээтэй холбоотой нэхэмжлэлийг шүүхэд гаргах тохиолдолд энэ хуулийн 20.9-д заасан баталгаажуулалтын баримтыг шүүхэд нотлох баримтаар ирүүлэх үүрэгтэй.” гэж өөрчлөн найруулсан болно.

	11. 
	
	4.Хаягийн баталгаажуулалтын баримт гэдэгт яг ямар баталгаажуулалтыг ойлгож байгаа нь тодорхойгүй байна. Тодруулбал, “OTP”-ээр баталгаажуулсан баталгаажуулалт, эсхүл өөр баталгаажуулалтыг шаардаж байгаа эсэх нь тодорхойгүй байна. 

Хувийн аж ахуйн нэгжийн хувьд үйлчлүүлэгч, харилцагчийн ирүүлж буй хүчин төгөлдөр иргэний үнэмлэх болон шаардлагатай тохиолдолд оршин суугаа газрын тодорхойлолтоос өөрөөр нотлох баримт бүрдүүлэх эрх хэмжээ байхгүй, боломжгүй бөгөөд хуулиар олгогдоогүй эрх үндэслэн, нэхэмжлэл гаргах эрхийг хязгаарлаж байгаа нь үндэслэлгүй байна. 
	Саналыг тусгасан болно.
	Дагалдуулан боловсруулсан Банк, эрх бүхий хуулийн этгээдийн мөнгөн хадгаламж, Мөнгөн хөрөнгийн шилжүүлэг, зээлийн үйл ажиллагааны тухай хуульд нэмэлт оруулах тухай хуулийн төслөөс “хаягийн баталгаажуулалтын баримт” гэх зохицуулалтыг хассан болно. Харин 1 дүгээр зүйлд заасан 20.9 дэх хэсгийг  “20.9.Зээлдүүлэгч нь зээлдэгч өөрөө мөн болохыг нь болон зээлдэгчийн хувийн цахим шуудангийн хаягийг баталгаажуулсны үндсэн дээр цахим хэлбэрээр зээлийн гэрээ байгуулна.” гэж өөрчлөн найруулсан болно.

	12. 
	
	5.Финтек зээлийн нэхэмжлэлийн хувьд нэмэлт шаардлага тавьж байгаа нь цахимжилт, тус салбарын хөгжлөөс хойш татсан заалт болсон байна. 
	Саналыг тусгасан болно.
	Хуулийн төслөөс Финтек зээлийн гэрээтэй холбоотой тусгайлсан зохицуулалтыг хассан болно.

	13. 
	Иргэн Хүүбаяр

2026.02.28
	1.Дагалдах хуулийн төсөлд байх Банк, эрх бүхий хуулийн этгээдийн мөнгөн хадгаламж, мөнгөн хөрөнгийн шилжүүлэг, зээлийн үйл ажиллагааны тухай хуулийн “20.9. Зээлдүүлэгч нь зээлдэгчийн оршин суугаа хаяг болон хувийн болон үндэсний цахим шуудангийн хаягийг баталгаажуулсны үндсэн дээр финтек зээлийн гэрээ байгуулна.” гэсний хувийн болон үндэсний цахим шуудангийн хаягийг баталгаажуулна гэж яаг ямар ажиллагааг хэлэх вэ? Маш тодорхой бус байна. Аль алиныг нь заавал байхыг шаардах уу, эсхүл аль нэг нь үү, мөн үндэсний цахим шуудан гэж яг юуг хэлээд байгаа вэ? үндэсний цахим шуудангүй хүн байвал яах вэ? 
	Саналыг тусгаагүй болно.
	Дагалдуулан боловсруулсан Банк, эрх бүхий хуулийн этгээдийн мөнгөн хадгаламж, Мөнгөн хөрөнгийн шилжүүлэг, зээлийн үйл ажиллагааны тухай хуульд нэмэлт оруулах тухай хуулийн төслөөс “хаягийн баталгаажуулалтын баримт” гэх зохицуулалтыг хассан болно. Харин 1 дүгээр зүйлд заасан 20.9 дэх хэсгийг  “20.9.Зээлдүүлэгч нь зээлдэгч өөрөө мөн болохыг нь болон зээлдэгчийн хувийн цахим шуудангийн хаягийг баталгаажуулсны үндсэн дээр цахим хэлбэрээр зээлийн гэрээ байгуулна.” гэж өөрчлөн найруулсан болно.

	14. 
	
	2.Хуулийн төслийн 20.10 дахь заалтыг (хаягийн баталгаажуулалтын баримт ирүүлээгүй бол нэхэмжлэлийг хүлээн авахаас татгалзах) бүхэлд нь дэмжихгүй байна. 

Энэ нь иргэн, хуулийн этгээдийн Үндсэн хуулиар олгогдсон шүүхэд мэдүүлэх, маргах, шаардах эрхийг шууд хааж буй хэлбэр юм. Шүүхийн ачааллыг шалтгаан болгон хүний суурь эрхийг хязгаарлаж болохгүй. 

Улс орны цахимжих бодлоготой зөрчилдөж, төр болон шүүхийн байгууллага “цаасан баримт” шаардсан хуучинсаг хандлагаа хадгалж байна. 

Төр зөвхөн зээлдэгчийн эрхийг харж, зээлдүүлэгчийн эрх ашгийг орхигдуулж байна. Шүүхийн ажиллагааны удаашрал, шүүгч нарын ур чадваргүй байдлаас болж зээлдүүлэгчид цаг хугацаа, эд хөрөнгийн ихээхэн хохирол амсдаг. 

Иргэдийн зээл эргэн төлөх ухамсар, сахилга бат сул байгаа үед шаардах эрхийг нь хуулиар хаах нь мэргэжлийн зээлдүүлэгч болон шүүхийн хооронд зөрчил үүсгэх, шударга бус байдлыг өөхшүүлэх сөрөг үр дагавартай. 

Иймд уг заалт нь бодит амьдралд нийцэхгүй, зээлдүүлэгчийн хууль ёсны эрх ашгийг ноцтой хөндсөн зохицуулалт гэж үзэж байна.
	Саналыг тусгаагүй болно.
	Дагалдуулан боловсруулсан Банк, эрх бүхий хуулийн этгээдийн мөнгөн хадгаламж, Мөнгөн хөрөнгийн шилжүүлэг, зээлийн үйл ажиллагааны тухай хуульд нэмэлт оруулах тухай хуулийн төслийн 1 дүгээр зүйлд заасан 20.10 дэх хэсгийг  “Харин “20.10.Зээлдүүлэгч нь цахим хэлбэрээр байгуулах зээлийн гэрээтэй холбоотой нэхэмжлэлийг шүүхэд гаргах тохиолдолд энэ хуулийн 20.9-д заасан баталгаажуулалтын баримтыг шүүхэд нотлох баримтаар ирүүлэх үүрэгтэй.” гэж өөрчлөн найруулсан болно.

	15. 
	Иргэн Г.Энхцэцэг

2026.02.27
	1.751.6 заалтын найруулгыг дор дурдсанаар засах саналтай: 751.6. Нэхэмжлэлийн шаардлага нь энэ хуулийн 751.1-д заасан гэрээний үндэслэлд хамаарах тохиолдолд хариуцагч гэрээнээс татгалзсан, эсхүл хэлцэл хүчин төгөлдөр бус гэж маргасан нь тус хэргийг тусгайлсан журмаар хянан шийдвэрлэхэд саад болохгүй. 
	Саналыг тусгасан. 
	

	16. 
	
	2.751.1.2.-т хяналтын журмаар гомдол гаргахгүй гэснийг дэмжихгүй, өмнөх заалтыг хэвээр үлдээх саналтай.
	Саналыг тусгаагүй болно.
	Одоогийн зохицуулалт ч хяналтын шатны гомдол гаргахыг зөвшөөрөөгүй болно. 

	17. 
	Иргэн Ц.Галбадрах

2026.02.27
	Хялбар ажиллагааны шүүхийн шийдвэр, магадлалд хяналтын журмаар гомдол гаргах эрхийг нээх.
	Саналыг тусгаагүй болно.
	Одоогийн зохицуулалт ч хяналтын шатны гомдол гаргахыг зөвшөөрөөгүй болно.

	18. 
	
	Маргааны төрлөөс үл хамаарч мөнгөн дүнгээр хялбар ажиллагааны шүүхийн харьяалал тогтоох.
	Саналыг тусгаагүй болно.
	Мөнгөн дүнгээс үл хамаарсан асуудлыг мөн шийдвэрлэдэг. 



